******

**HU**

Európai Gazdasági és Szociális Bizottság

**Adatvédelmi nyilatkozat: a dokumentumokhoz való hozzáférés kérelmezésére szolgáló űrlapok**

A dokumentumokhoz való hozzáférés kérelmezésére szolgáló űrlapokon gyűjtött személyes adatainak kezelését az [(EU) 2018/1725 rendelet](https://eur-lex.europa.eu/legal-content/HU/TXT/PDF/?uri=CELEX:32018R1725&from=HU) szabályozza.

1. **Ki felelős a személyes adatok kezeléséért?**

A személyes adatok kezeléséért az Európai Gazdasági és Szociális Bizottság (mint adatkezelő) felelős.

Az adatkezelést végző szolgálat az EGSZB postai és irattári szolgálata, melynek e-mail-címe: courrierarchivesCESE@eesc.europa.eu.

1. **Melyek az adatkezelés céljai?**

Személyes adatait annak érdekében kezeljük, hogy reagálhassunk a kérésére.

1. **Mi az adatkezelés jogalapja?**

Személyes adatai kezelésének jogalapja az (EU) 2018/1725 rendelet 5. cikke (1) bekezdésének b) pontja, mivel az adatkezelés az adatkezelőre vonatkozó jogi kötelezettségnek való megfeleléshez szükséges.

1. **Milyen személyes adatok kezelésére kerül sor?**

A következő személyes adatait dolgozzuk fel: családnév, utónév, szervezet neve, postacím, telefonszám és e-mail-cím.

1. **Kik férhetnek hozzá személyes adataihoz?**

Az Ön személyes adataihoz csak korlátozott számú, az EGSZB illetékes szolgálatainál dolgozó alkalmazott férhet hozzá, hogy a megkeresésre – annak jellege szerint – megfelelő választ adhasson.

1. **Továbbadjuk-e személyes adatait harmadik (nem uniós) országoknak, illetve nemzetközi szervezeteknek?**

Nem, adatait nem adjuk tovább harmadik országoknak, illetve nemzetközi szervezeteknek.

1. **Hogyan élhet a jogaival?**

Jogában áll, hogy hozzáférést kérjen személyes adataihoz. Kérheti ezenfelül az Önre vonatkozó személyes adatok helyesbítését, törlését vagy kezelésük korlátozását.

Kéréseit a (courrierarchivesCESE@eesc.europa.eu) címre küldheti el. Kérését egy hónapon belül feldolgozzuk.

Joga van panasszal élni az európai adatvédelmi biztosnál (edps@edps.europa.eu), ha úgy véli, hogy megsértették az (EU) 2018/1725 rendelet szerinti jogait azzal, ahogy személyes adatait kezelték az EGSZB-nél.

1. **Mennyi ideig tároljuk a személyes adatait?**

Személyes adatait legfeljebb két évig (az ombudsmanhoz való panaszbenyújtás határideje), illetve adott esetben a közigazgatási vagy bírósági eljárás végéig őrizzük meg. Ezen időszak után csak anonimizált adatokat tartunk meg, statisztikai és dokumentációs célokból.

1. **Felhasználják-e az összegyűjtött személyes adatokat automatizált döntéshozáshoz, ezen belül profilalkotáshoz?**

Nem, személyes adatait nem használjuk fel automatizált döntéshozáshoz.

1. **Sor kerül-e személyes adatainak az adatgyűjtés eredeti céljától eltérő, egyéb célból történő kezelésére?**

Nem, adatait nem fogják más célból kezelni.

1. **Kihez fordulhat kérdéseivel vagy panaszaival?**

Ha személyes adatainak kezelésével kapcsolatban további kérdései lennének, azokat a személyes adatok kezeléséért felelős szolgálat címére küldheti: courrierarchivesCESE@eesc.europa.eu). Emellett bármikor felveheti a kapcsolatot az EGSZB adatvédelmi tisztviselőjével (data.protection@eesc.europa.eu) és/vagy [az európai adatvédelmi biztossal](http://edps.europa.eu/) (edps@edps.europa.eu) is.

\_\_\_\_\_\_\_\_\_\_\_\_\_